徐朝奉誥命下走介賫納徑坂賦成
作者：趙汝騰
朝代：宋

paragraphs: 驛足行都來，手賫誥一軸。
發視喜非常，耆儒見褒錄。
斯人德無瑕，有子道振玉。
陛下自好老，微臣耻干祿。
耕雲入山深，釣月翫水綠。
一朝朱紱賜，龐眉釋袍鵠。
萊衣拜稱慶，起舞徧親族。
我在霞洲上，折屐亦越宿。
茲忻贊書至，哦詩遣騶僕。
遥知參侍點，論學紹淇澳。